Document ID: 32013R1402

KOMISIJOS ĮGYVENDINIMO REGLAMENTAS (ES) Nr. 1402/2013
2013 m. gruodžio 19 d.
dėl tam tikrų žuvų išteklių 2013 m. žvejybos kvotų sumažinimo atsižvelgiant į ankstesniais metais viršytas kitų išteklių žvejybos kvotas, kuriuo dėl būsimų išskaitytinų kiekių iš dalies keičiamas Įgyvendinimo reglamentas (ES) Nr. 770/2013
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 105 straipsnio 1, 2, 3 ir 5 dalis,
kadangi:
(1)
2012 m. žvejybos kvotos nustatytos šiais reglamentais:
-
2010 m. gruodžio 13 d. Tarybos reglamentu (ES) Nr. 1225/2010, kuriuo nustatomos ES laivams taikomos tam tikrų giliavandenių žuvų išteklių žvejybos galimybės 2011 m. ir 2012 m. (2),
-
2011 m. lapkričio 30 d. Tarybos reglamentu (ES) Nr. 1256/2011, kuriuo nustatomos 2012 m. tam tikrų žuvų išteklių ir žuvų išteklių grupių žvejybos Baltijos jūroje galimybės ir kuriuo iš dalies keičiamas Reglamentas (ES) Nr. 1124/2010 (3),
-
2011 m. gruodžio 19 d. Tarybos reglamentu (ES) Nr. 5/2012, kuriuo nustatomos 2012 m. tam tikrų žuvų išteklių ir žuvų išteklių grupių žvejybos Juodojoje jūroje galimybės (4),
-
2012 m. sausio 17 d. Tarybos reglamentu (ES) Nr. 43/2012, kuriuo ES laivams nustatomos 2012 m. tam tikrų žuvų išteklių ir žuvų išteklių grupių, dėl kurių nevedamos tarptautinės derybos ir kuriems netaikomi tarptautiniai susitarimai, žvejybos galimybės (5),
-
2012 m. sausio 17 d. Tarybos reglamentu (ES) Nr. 44/2012, kuriuo nustatomos 2012 m. tam tikrų žuvų išteklių ir žuvų išteklių grupių, dėl kurių vedamos tarptautinės derybos ar kuriems taikomi tarptautiniai susitarimai, žvejybos galimybės, taikomos ES vandenyse ir ES laivams tam tikruose ne ES vandenyse (6);
(2)
2013 m. žvejybos kvotos nustatytos šiais reglamentais:
-
2012 m. gruodžio 20 d. Tarybos reglamentas (ES) Nr. 1262/2012, kuriuo nustatomos ES laivams taikomos tam tikrų giliavandenių žuvų išteklių žvejybos galimybės 2013 m. ir 2014 m. (7),
-
2012 m. lapkričio 20 d. Tarybos reglamentu (ES) Nr. 1088/2012, kuriuo nustatomos 2013 m. tam tikrų žuvų išteklių ir žuvų išteklių grupių žvejybos Baltijos jūroje galimybės (8),
-
2012 m. gruodžio 20 d. Tarybos reglamentu (ES) Nr. 1261/2012, kuriuo nustatomos 2013 m. tam tikrų žuvų išteklių ir žuvų išteklių grupių žvejybos Juodojoje jūroje galimybės (9),
-
2013 m. sausio 21 d. Tarybos reglamentu (ES) Nr. 39/2013, kuriuo ES laivams nustatomos 2013 m. tam tikrų žuvų išteklių ir žuvų išteklių grupių, dėl kurių nevedamos tarptautinės derybos ir kuriems netaikomi tarptautiniai susitarimai, žvejybos galimybės (10),
-
2013 m. sausio 21 d. Tarybos reglamentu (ES) Nr. 40/2013, kuriuo nustatomos 2013 m. tam tikrų žuvų išteklių ir žuvų išteklių grupių, dėl kurių vedamos tarptautinės derybos ar kuriems taikomi tarptautiniai susitarimai, žvejybos galimybės, taikomos ES vandenyse ir ES laivams tam tikruose ne ES vandenyse (11);
(3)
Reglamento (EB) Nr. 1224/2009 105 straipsnio 1 dalyje nustatyta, kad tuo atveju, kai Komisija nustato, kad valstybė narė viršijo jai skirtas žvejybos kvotas, Komisija išskaito atitinkamą kiekį iš tos valstybės narės būsimų žvejybos kvotų;
(4)
Reglamento (EB) Nr. 1224/2009 105 straipsnio 5 dalyje numatyta, kad jeigu pereikvoto kiekio išskaityti kitais metais po išteklių pereikvojimo negalima, nes atitinkama valstybė narė tų išteklių kvotos neturi, pereikvotas kiekis turėtų būti išskaitytas iš kitų tame pačiame geografiniame rajone žvejojamų arba tokios pačios komercinės vertės išteklių kvotų. Pagal Komisijos komunikatą Nr. 2012/C 72/07 (12) toks kiekis visų pirma turėtų būti išskaitomas iš to paties laivyno, kuris pereikvojo kvotas, žvejojamų išteklių kvotų, atsižvelgiant į būtinybę užtikrinti, kad vykdant mišriąją žvejybą sužvejotos žuvys nebūtų išmetamos į jūrą;
(5)
tam tikrų valstybių narių pereikvotas kiekis negalėjo būti išskaitomas pagal Įgyvendinimo reglamentą (ES) Nr. 770/2013 iš išteklių, kurių žvejybos kvotos buvo viršytos, žvejybos kvotų, nes tokios kvotos toms valstybėms narėms 2013 m. nebuvo skirtos;
(6)
su atitinkamomis valstybėmis narėmis buvo konsultuojamasi dėl siūlomo kiekio išskaitymo iš kitų nei pereikvotieji išteklių kvotų;
(7)
Lietuva 606,119 tonomis pereikvojo jai skirtą paprastųjų stauridžių išteklių JAX/2A-14 (paprastosios stauridės ir susijusi priegauda IIa ir IVa ICES zonų ES vandenyse; VI, VIIa-c,VIIe-k, VIIIa, VIIIb, VIIId ir VIIIe ICES zonose; Vb ICES zonos ES ir tarptautiniuose vandenyse; XII ir XIV ICES zonų tarptautiniuose vandenyse) kvotą. Kadangi Lietuva 2013 m. JAX/2A-14 kvotos neturi, ši valstybė narė paprašė, kad išskaitymas būtų atliktas iš to paties rajono atlantinių argentinų išteklių ARU/567 (atlantinių argentinų ištekliai V, VI ir VII ICES zonų ES ir tarptautiniuose vandenyse) kvotos. Lietuva pateikė įrodymus, kad šių dviejų komercinių rūšių vidutinė vertė per atitinkamą laikotarpį smarkiai skiriasi; o turint omenyje, kad abiejų rūšių išsaugojimo statusas yra panašus, išskaitomas kiekis turėtų būti 400 tonų iš ARU/567 kvotos;
(8)
išskaitymai iš kitų išteklių kvotų, nei pereikvotosios, kaip nustatyta šiame reglamente, turėtų būti atliekami nepažeidžiant išskaičiavimų iš 2013 m. kvotų pagal
-
Komisijos reglamentą (ES) Nr. 165/2011 (13),
-
Komisijos įgyvendinimo reglamentą (ES) Nr. 185/2013 (14);
(9)
Komisijos įgyvendinimo reglamentu (ES) Nr. 770/2013 (15) buvo nustatytas tam tikrų žuvų išteklių 2013 m. žvejybos kvotų sumažinimas atsižvelgiant į ankstesniais metais viršytas žvejybos kvotas;
(10)
Įgyvendinimo reglamente (ES) Nr. 770/2013 numatytas tam tikras iš žvejybos kvotų išskaitomas kiekis yra didesnis už 2013 m. kvotą, todėl viso reikiamo kiekio iš tos kvotos išskaityti negalima. Remiantis Komisijos komunikatu Nr. 2012/C 72/07, likusį kiekį reikėtų išskaityti iš vėlesnių metų pritaikytų kvotų;
(11)
todėl Įgyvendinimo reglamentas (ES) Nr. 770/2013 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
1. Šio reglamento I priede nurodytos 2013 m. žvejybos kvotos sumažinamos taikant tame priede nustatytus išskaitytinus alternatyvių išteklių kiekius.
2. 1 dalis taikoma nedarant poveikio Reglamente (ES) Nr. 165/2011 ir Įgyvendinimo reglamente (ES) Nr. 185/2013 numatytam sumažinimui.
2 straipsnis
Įgyvendinimo reglamento (ES) Nr. 770/2013 priedas pakeičiamas šio reglamento II priedo tekstu.
3 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. gruodžio 19 d.

Labels: 20
6